## Carlos Mazón destaca el Tribunal de les Aigües com a referència de “cultura de l’aigua” i senyal d’identitat de la Comunitat Valenciana

*** Reivindica l’exemple que suposa la institució mil·lenària de “com resolem els nostres conflictes amb l’aigua de manera amistosa i tradicional”
* El president de la Generalitat ha rebut la brusa de síndic d’honor del Tribunal de les Aigües de la Vega de València i la medalla de plata commemorativa del mil·lenari d’esta institució**

El president de la Generalitat, Carlos Mazón, ha destacat al Tribunal de les Aigües com a referència de “cultura de l’aigua” i senyal d’identitat de la Comunitat Valenciana.

Mazón ha reivindicat esta institució mil·lenària i més antiga d’Europa “que ha treballat per la pau en l’aigua” com a exemple de “com resolem els nostres conflictes hídrics de manera amistosa i tradicional” des del diàleg i el rigor.

Així s’ha manifestat després de rebre la brusa de síndic d’honor del Tribunal de les Aigües de la Vega de València i la medalla de plata commemorativa del mil·lenari d’esta institució.

Un acte que s’ha celebrat com cada dijous al migdia a la porta dels Apòstols de la catedral de València i que ha comptat amb l’alcaldessa de València, María José Catalá com a padrina.

El cap del Consell ha traslladat la seua “emoció i agraïment” al Tribunal per investir-lo síndic d’honor i ha reiterat l’orgull d’este nomenament que simbolitza “un compromís i valencianitat de les de veritat” des del punt de vista de “la nostra tradició i senyals d’identitat”.

Fecha: 06/06/2024